text: Højt humør trods silende regn
  28 august 2011 kl. 16.04
  Humøret på Tønder-festivalen fejlede ikke noget søndag selvom tre dages silende regn havde gjort pladsen særdeles smattet.
  Regnen pisker ned, og det lyder nærmest som en lang hvirvel på en tromme. Sådan har Tønder-festivalen været i dag - og sådan var den i går, og i forgårs. Kun torsdag var som en sommerdag. 
  Humøret har der nu ikke været noget i vejen med. Musikken har som sædvanlig været en fornøjelse, og vand er jo bare noget,man tørrer op. 
  Men ude på campingpladsen er jorden blevet forvandlet til en stor mudderpøl og det er ikke længere sjovt at campere.
  